Emile-Hammerel-Bréck

D'Emile-Hammerel-Bréck ass eng Stroossebréck zu Beetebuerg. Op hir féiert d'Nationalstrooss 13 iwwer d'Beetebuerger Gare, an domat iwwer d'Eisebunnsstrecke 6, 6a a 6b, ewech.

Zwou Brécke kënne mat deem Numm gemengt sinn: déi al, déi vun 1976 bis 2024 bestanen huet, an déi nei, déi vun 2024 un déi éischt ersetzt.

Si gouf nom fréiere Beetebuerger Buergermeeschter Emile Hammerel genannt.

 Éischt Bréck (1976-2024)
Si gouf am Summer 2024 komplett ofgerappt. Dofir gouf fir ee Mount den Zuchtraffick tëscht Diddenuewen, respektiv Esch, an der Stad, gespaart."Déi al Hammerel-Bréck zu Beetebuerg ass Geschicht." rtl.lu, 21.07.2024.Christophe Hochard: "Beetebuerg seet der Hammerel-Bréck Äddi." rtl.u, 20.07.2024.

 Zweet Bréck vun 2024 

Et ass eng 148 m laang Bow-String-Bréck, mat enger Spanwäit vun 80 m. Si gouf 2024 nieft der Gare zesummegebaut a bannent der leschter Juliwoch 2024 gouf déi 1.300 Tonne schwéier Charpente vun der Bréck op hir Piliere gesat.Glenn Schwaller: "Bettemburg: 1.300 Tonnen schwere Brücke wird an Platz geschoben." wort.lu, 24.07.2024. Dono goufen am Hierscht 2024 d'Pilieren fir d'Verlängerung vun der Bréck op déi südlech Säit gebaut, an den Opleeër, deen a Stécker den 13. an 21. November geliwwert gouf, an de Wochen dono zesummegeschweesst. Am Februar 2025 gouf en op d'Peiler gesat, an am Mäerz waren d'Finissage-Aarbechten um Belag, den Trëttoiren, der Signalisatioun, den Iwwergäng, asw."Ab Frühjahr fahren die ersten Autos wieder über die Hammerel-Brücke." wort.lu, 20.11.2024, De 4. Abrëll 2025 gouf déi nei Bréck, där hir Konstruktioun 18 Milliounen Euro kascht huet, ageweit.

Um Spaweck

Kategorie:Bauwierker 2024
Kategorie:Eisebunnsbrécken zu Lëtzebuerg
Kategorie:Boubrécken
Kategorie:Bauwierker 1976